Nr. 16/G/03.01.2024

**ANUNȚ**

Primăria Comunei Vintu de Jos organizează concurs de recrutare pentru ocuparea funcţiilor contractuale vacante din cadrul Serviciului pentru Situații de Urgență din subordinea Consiliului local al comunei Vințu de Jos, în temeiul art. VII ,alin(1),lit.b) din ORDONANŢA DE URGENŢĂ Nr. 115/2023 din 14 decembrie 2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, după cum urmează:

1. **Șofer I(Conducător autospecială) Cod COR 833204**, personal contractual, pe perioadă nedeterminată, în cadrul Serviciului Voluntar pentru Situații de Urgență al comunei Vinţu de Jos, jud. Alba- **2 posturi** ;
2. **Servanți Pompieri Cod COR 541104,** personal contractual, pe perioadă nedeterminată, în cadrul Serviciului Voluntar pentru Situații de Urgență al comunei Vinţu de Jos, jud. Alba -**1 posturi.**

Pentru a ocupa un post contractual vacant sau temporar vacant candidații trebuie să îndeplinească următoarele condiții generale, conform art. 15 din HOTĂRÂREA Nr. 1336/2022 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

**Locul de depunere a dosarelor**:

Sediul Primăriei comunei Vințu de Jos, județul Alba, str. Lucian Blaga, nr. 47

Date de contact ale persoanei care asigură secretariatul comisiei de concurs:

tel./fax 0258.739.234 interior 12-Dragan Ionela.

**Condiții generale**:

- OUG nr.57/2019 privind Codul Administrativ cu completările și modificările ulterioare;

- Legea nr. 53 din 24 ianuarie 2003, Republicată -Codul muncii;

- Hotărârea nr. 1336/2022 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice

**Condiţiile specifice necesare în vederea participării la concurs şi a ocupării funcției contractuale de Șofer I(Conducător autospecială) sunt:**

- studii Medii : Medii/Generale;

- Permis categoria C;

- Certificat de absolvire a cursului de servant pompier;

- Voluntariat în domeniul Situațiilor de urgență;

- vechime in specialitatea postului: 5 ani;

- Cunoștințe de mecanică –auto.

**Condiţiile specifice necesare în vederea participării la concurs şi a ocupării funcției contractuale de Servant pompier sunt:**

- studii Medii : Medii/Generale;

- vechime în muncă:5 ani.

- Certificat de absolvire a cursului de servant pompier;

- Voluntariat în domeniul Situațiilor de urgență.

**Concursul s e organizează după cum urmează**:

- Proba scrisa: 26.01.2024 ,ora 10.00, la sediul Primariei comunei Vintu de Jos;

- Proba practică și interviu : se va comunica odata cu afisarea rezultatelor la proba scrisa.

**Concursul se va organiza conform calendarului următor:**

Dosarele de inscriere la concurs se vor depune la sediul Primariei comunei Vinţu de Jos, până în data de 18.01.2024,ora 16.00;

Datele de desfășurare a probelor de concurs:

proba scrisă în data 26.01.2024, ora 10:00 la sediul Primăriei comunei Vințu de Jos;

Termen afișare rezultat proba scrisă 26.01.2024, ora 14:30

Termen primire contestații: 29.01.2024, ora 14:30

Termen afișare rezultat contestații 29.01.2024, ora 16:00

Proba practică și Interviul - se vor comunica odată cu afisarea rezultatelor la proba scrisă.

***Bibliografia de concurs pentru posturile de Șofer I* este următoarea:**

- OUG nr.57/2019 privind Codul Administrativ cu completările și modificările ulterioare, Partea a VI-a, Titulu I și II,Cap V, Titlul III,Cap.I,Cap. III,Cap.IV și Cap. V;

- Legea nr. 53/2003 privind Codul muncii,Republicat,Titlul II,Titlul III,Titlul XI,Cap. 1 -cu modificarile si completarile ulterioare;

- Legea nr.307/2006 privind apărarea împotriva incendiilor ;

- ORDINUL Nr. 75/2019 din 27 iunie 2019

pentru aprobarea Criteriilor de performanţă privind constituirea, încadrarea şi dotarea serviciilor voluntare şi a serviciilor private pentru situaţii de urgenţă;

- LEGEA Nr. 319/2006 din 14 iulie 2006-Legea securităţii şi sănătăţii în muncă.

- Curs de mecanică auto(Școala Rutieră).

Pentru proba practică ANEXA la criteriile de performanţă - **Baremele pentru evaluarea criteriilor fizice la încadrarea personalului** din OMAI nr.75/2019

***Bibliografia de concurs pentru postul de Servant Pompier* este următoarea:**

**-** OUG nr.57/2019 privind Codul Administrativ cu completările și modificările ulterioare, Partea a VI-a, Titulu I și II,Cap V, Titlul III,Cap.I,Cap. III,Cap.IV și Cap. V;

- Legea nr. 53/2003 privind Codul muncii,Republicat,Titlul II,Titlul III,Titlul XI,Cap. 1 -cu modificarile si completarile ulterioare;

- Legea nr.307/2006 privind apărarea împotriva incendiilor ;

- ORDINUL Nr. 75/2019 din 27 iunie 2019

pentru aprobarea Criteriilor de performanţă privind constituirea, încadrarea şi dotarea serviciilor voluntare şi a serviciilor private pentru situaţii de urgenţă;

- LEGEA Nr. 319/2006 din 14 iulie 2006-Legea securităţii şi sănătăţii în muncă.

Pentru proba practică ANEXA la criteriile de performanţă - **Baremele pentru evaluarea criteriilor fizice la încadrarea personalului** din OMAI nr.75/2019

Conform art. 35 al Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, pentru înscrierea la concurs candidații vor prezenta un dosar de concurs care va conține următoarele documente:

(1) Pentru înscrierea la concurs candidaţii vor prezenta un dosar care va conţine următoarele documente:

a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) curriculum vitae, model comun european.

(2) Modelul orientativ al adeverinţei menţionate la alin. (1) lit. e) este prevăzut în anexa nr. 3.

(3) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

(4) Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

(5) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

(6) Documentul prevăzut la alin. (1) lit. h) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.

(7) În funcţie de decizia conducătorului autorităţii sau instituţiei publice, dosarele de concurs se depun la compartimentul resurse umane sau, după caz, la compartimentul care asigură organizarea şi desfăşurarea concursului sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34.

(8) În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.

(9) Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.

(10) Nerespectarea prevederilor alin. (7) şi (9), după caz, conduce la respingerea candidatului.

(11) Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut de lege, propunerea sa privind instrumentele necesare pentru asigurarea accesibilităţii probelor de concurs.

Detalii privind condiţiile specifice şi bibliografia de concurs sunt disponibile accesând [pagina oficială](http://primaria-iasi.ro/" \t "_blank). Relaţii suplimentare se pot obţine la sediul Primăriei comunei Vintu de Jos sau la telefon:0258739234,int.12.

Primar,

Petru Ioan Barbu